
KONTEINERIŲ NUOMOS IR APTARNAVIMO SUTARTIS 

I. SPECIALIOJI DALIS

2026 m.                            d. Nr. PPS-
Rukla
            Lietuvos kariuomenės Pėstininkų brigados „Geležinis Vilkas” Lietuvos didžiojo kunigaikščio Algirdo pėstininkų batalionas (toliau – Algirdo batalionas), atstovaujamas Algirdo bataliono vado   plk. ltn. Donato Zakarkos, veikiančio pagal Lietuvos Respublikos krašto apsaugos ministro 2015 m. gruodžio 29 d. įsakymu Nr. V-1357 „Dėl Lietuvos kariuomenės Mechanizuotosios pėstininkų brigados „Geležinis Vilkas“ ir jai pavaldžių vienetų nuostatų ir struktūros patvirtinimo“ patvirtintus nuostatus (toliau – Nuomininkas), ir (Nuomotojas), atstovaujama XXXXXXXXXX (pareigos, vardas, pavardė), veikiančio (-ios) pagal įmonės įstatus (toliau – Nuomotojas), (jei tai ūkio subjektų grupė –atitinkami duomenys apie kiekvieną partnerį) toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu sudarė šią nuomos sutartį, toliau vadinamą „Sutartimi“, ir susitarė dėl toliau išvardintų sąlygų:

	1. Sutarties objektas:
1.1. Nuomotojas įsipareigoja išnuomoti, pristatyti ir įrengti konteinerius su technine priežiūra (toliau – Nuomos objektai) atitinkančius Sutarties 2 priede „Konteinerių nuomos, įrengimo ir aptarnavimo paslaugos techninė specifikacija“ (toliau – 2 priedas) pateiktas technines specifikacijas. 
1.2. Nuomininkas įsipareigoja priimti Sutarties 2 priede pateiktas technines specifikacijas atitinkančius Nuomos objektus ir sumokėti Sutartyje nustatyta tvarka.

	2. Sutarties kaina/nuomos įkainiai:
2.1. Sutarties maksimali kaina yra .......... Eur (.......... Eur, .. ct) įskaitant 21 % pridėtinės vertės mokestį (toliau – PVM).
2.2. Nuomos įkainiai nurodyti Sutarties 1 priede „Biuro ir sanitarinio konteinerių nuomos įkainiai“ (toliau – 1 priedas). Sutarties kaina/nuomos įkainiai nekeičiami visą Sutarties galiojimo laiką. Pasikeitus PVM tarifui, Sutarties kaina/nuomos įkainiai perskaičiuojami Sutarties bendrosios dalies 2.2 punkte nustatyta tvarka. Perskaičiuota Sutarties kaina/nuomos įkainiai įforminama raštišku Šalių susitarimu.
2.3. Į Sutarties kainą turi būti įskaičiuoti visi Nuomos objektų aptarnavimo kaštai, visos išlaidos galinčios turėti įtakos Sutarties kainai ar galinčios atsirasti vykdant Sutartį ir kiti mokesčiai, įskaitant, bet neapsiribojant, Sutarties bendrosios dalies 2.4 punkte numatytas išlaidas.
2.4. Nuomininkas neįsipareigoja įsigyti Nuomos objektų nuomos paslaugos už visą Sutarties kainą.

	3. Nuomos objekto pristatymo vieta, nuomos terminas ir sąlygos:
3.1. Nuomos objektų nuomos sąlygos:

3.1.1. Nuomos objektai turi būti pristatyti adresu: Laumės g. 3, Rukla, Jonavos r. tiksli pastatymo vieta ir kita būtina informacija susijusi su nuomos paslaugos teikimu suteikiama užsakymo metu; 

3.2. Nuomos objektai turi būti pristatyti, paruošti naudoti ir pilnai funkcionuoti ne vėliau kaip per 14 kalendorinių dienų po Nuomininko užsakymo pateikimo;
3.2.1. Nuomos objektai turi būti pristatyti atitinkantys higienos ir saugumo reikalavimus;
3.2.2. Nuomininkui pateikus užklausą el. paštu ___________________ ar telefonu dėl Nuomos objektų nuomos paslaugos ir pristatymo laikų, Nuomotojas privalo ne ilgiau kaip per 4 (keturias) valandas nuo užklausos gavimo el. paštu sarunas.matulis@mil.lt ar telefonu pateikti išsamią informaciją apie planuojamus pastatyti Nuomos objektus ir jų kiekį.
3.2.3. Nuomotojas Nuomos objektus į sutartą vietą pristato savo sąskaita ir rizika.
3.2.4. Nuomotojas privalo užtikrinti, kad Sutarties sudarymo ir vykdymo metu neatsirastų aplinkybių, nurodytų Viešųjų pirkimų įstatymo 45 straipsnio 21 dalyje. Nuomininkas turi teisę bet kuriuo metu pareikalauti Nuomotojo pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. Nuomotojas privalo pateikti Nuomininkui prašomus dokumentus ne vėliau kaip per 7 (septynias) darbo dienas nuo prašymo gavimo dienos.

	4. Apmokėjimo tvarka:

4.1. Su Nuomotoju atsiskaitoma Sutarties bendrosios dalies 4 punkte nustatyta tvarka.

4.2. Avansinis mokėjimas nenumatomas.
4.3. Sąskaita – PVM sąskaitos faktūros turi būti teikiamos naudojantis informacinės sistemos „SABIS“ priemonėmis. Jeigu Nuomotojas nepateikia sąskaitos informacinės sistemos „SABIS“ priemonėmis, mokėjimas neatliekamas.

	5. Papildomos Sutarties nutraukimo sąlygos:
5.1. Nuomotojui vėluojant pristatyti Nuomos objektus daugiau kaip 48 (keturiasdešimt aštuonias) valandas, nuo Sutarties specialiosios dalies 3.2. papunktyje sutarto termino, Nuomininkas turi teisę Sutarties bendroje dalyje nustatyta tvarka vienašališkai Sutartį nutraukti.

5.2. Kiti vienašalio Sutarties nutraukimo atvejai numatyti Sutarties bendrosios dalies 8.2 punkte. 

	6. Nuomos objekto kokybė:
6.1. Siūlomos nuomos paslaugos turi atitikti Sutartyje bei Sutarties 2 priede nustatytus nuomos paslaugų techninės specifikacijos reikalavimus.

	7. Nuomotojo pristatyto nuomos objekto kokybės garantijos terminas:
7.1. Nuomotojas garantuoja Nuomojamų objektų kokybę visą nuomos terminą. Nuomos objektui keliami reikalavimai nurodyti Sutarties 2 priede. 
7.2. Nuomotojas po raštiško Nuomininko pranešimo per 3 darbo dienas, neatitinkančius reikalavimų Nuomos objektus turi pakeisti atitinkančiai Sutarties bei Sutarties 2 priedo reikalavimus, bei kompensuoti Nuomininko patirtus nuostolius (jeigu tokie buvo).
7.3. Išnuomotų objektų gedimo atveju, Nuomotojas privalo gedimus pašalinti ne vėliau kaip per 3 darbo dienas. Jeigu gedimo neįmanoma pašalinti nustatytu terminu, taikomas Sutarties bendrosios dalies 6.3 punkto sąlygos.

	8. Sutarties įvykdymo užtikrinimas:
8.1. Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos:

9.1. Nuomotojas patvirtina, kad yra susipažinęs su Sutarties bendrąja dalimi, su ja sutinka ir yra gavęs jos kopiją.
9.2. Sutarties bendrosios dalies 10.1 punkte nurodytų Šalių iš anksto sutartų minimalių nuostolių dydis yra – 0,2 % nuo Sutarties kainos be PVM dydžio.
9.3. Sutarties bendrojoje dalyje 10.2 punkte nurodytas Šalių iš anksto sutartų minimalių nuostolių dydis yra – 0,2 % nuo Sutarties kainos be PVM dydžio.

9.4. Sutarties bendrojoje dalyje 10.4 punkte nurodytas Šalių iš anksto sutartų minimalių nuostolių dydis yra 7 % nuo Sutarties kainos be PVM dydžio.

9.5. Nenugalimos jėgos aplinkybių trukmė – 20 (dvidešimt) kalendorinių dienų, taikant Sutarties bendrosios dalies 8.1.2 punkto nuomos sąlygas.

9.6. Nuomininko atstovas – Šarūnas Matulis, tel. +370 616 93502, el. p. – sarunas.matulis@mil.lt  
9.7. Nuomotojo atstovas (ai) –...................................

el. paštas – ....................................... 
9.8. Asmuo, atsakingas už Sutarties ir pakeitimų paskelbimą – Mindaugas Laurynas, 

tel. +37067341902, el. p. – mindaugas.laurynas@mil.lt 
9.9. Sutarties priedai:

9.9.1. 1 priedas – „Konteinerių nuomos įkainiai“ (1 lapas);
9.9.2.  2 priedas – „Konteinerių nuomos, įrengimo ir aptarnavimo paslaugos techninė specifikacija“ (3 lapai).

	10. Sutarties įsigaliojimas/galiojimo terminas/pratęsimas. 

10.1. Sutartis įsigalioja Sutarties bendrosios dalies 11.1 punkte nustatyta tvarka ir galioja 12 mėnesių nuo pasirašymo datos, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo.
10.2. Sutarties pratęsimas nenumatomas.


	11. Nuomininko rekvizitai
LDK Algirdo PB
Karaliaus Mindaugo g. 11, Rukla, Jonavos r.
LT-55283
Įmonės kodas 188745361
	12. Nuomotojo rekvizitai


	13. Mokėtojo rekvizitai

Lietuvos kariuomenė

Kodas 188732677

PVM kodas  LT 887326716

Šv. Ignoto g. 8, LT-01144 Vilnius

A/s LT62 40400 63610 001175

Lietuvos Respublikos finansų ministerija

Banko kodas 40 400

SWIFT kodas MFRLLT22XXX
	


NUOMININKAS                                                                                     NUOMOTOJAS
Bataliono vadas
plk. ltn. Donatas Zakarka



A. V.







KONTEINERIŲ NUOMOS IR APTARNAVIMO SUTARTIS 
II. BENDROJI DALIS


2026 m.                               d. Nr. PPS-
Rukla
1. Sąvokos

1.1. Šioje sutartyje naudojamos pagrindinės sąvokos:

1.1.1. Sutartis – šios nuomos sutarties bendroji ir specialioji dalys, nuomos sutarties priedai. 

1.1.2. Sutarties Šalys - Nuomininkas ir Nuomotojas:

1.1.2.1. Nuomininkas – tai Sutarties šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;

1.1.2.2. Nuomotojas – tai Sutarties šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.

1.1.3. Gavėjas – Nuomininko padalinys, nurodytas Sutarties specialiojoje dalyje arba Sutarties priede, kuriam pristatomos išnuomojamas nuomos objektas.

1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis ir Gavėjas
1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas – daiktai (toliau – nuomos objektas) ir visos su jų nuoma susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurie atitinka Nuomininko nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Nuomotojas įsipareigoja sumokėti Nuomininkui, jeigu prievolė neįvykdyta arba netinkamai įvykdyta.

1.1.8. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/ įkainiai/kainodaros taisyklės

2.1. Sutarties kaina/įkainiai - pinigų suma, kurią Nuomininkas Sutartyje nustatyta tvarka ir terminais įsipareigoja sumokėti Nuomotojui.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu (jei spec. dalyje nurodyta, kad ši sąlyga taikoma).

2.3. Įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.

2.4. Nuomotojas į Sutarties kainą/ nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas ir mokesčius, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su
išnuomojamu nuomos objekto tiekimu susijusias išlaidas;

2.4.3. visas su dokumentų, kurių reikalauja Nuomininkas, rengimu ir pateikimu susijusias išlaidas;

2.4.4. pristatyto nuomos objekto surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatyto nuomos objekto surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. nuomos objekto remonto išlaidas, kokybės garantijos laikotarpiu.

2.5. Užsienio valiutų kursų svyravimo, gamintojų kainų keitimo rizika tenka Nuomotojui.

3. Nuomos objekto tiekimo terminai ir sąlygos

3.1. Nuomos objektas pristatomas Sutarties specialiojoje dalyje (arba Sutarties priede (-uose)) numatytais terminais ir tvarka.

3.2. Nuomos objektą Nuomotojas pristato savo rizika be papildomo apmokėjimo. Nuomininkas valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) joms nustatytus reikalavimus (jeigu perdavimo-priėmimo aktas nepasirašomas, spec. dalyje nurodomas kitas dokumentas, kuris bus pasirašomas patvirtinant nuomos objekto  perdavimą-priėmimą)). Kai pristatytas nuomos objektas yra kokybiškas ir atitinka Sutartyje ir jos priede (-uose) jam nustatytus reikalavimus, dokumentas, patvirtinantis nuomos objekto perdavimą-priėmimą, turi būti pasirašomas ne vėliau kaip per 5 darbo dienas. 

3.3. Nuomotojui pristačius mažesnį nuomojamo objekto kiekį negu nurodyta Sutartyje/paraiškose/užsakymuose, Nuomininkas grąžina Nuomotojui pristatytą nuomos objekto kiekį bei laikoma, kad nuomos objektas nebuvo pristatytas, o Nuomotojui (jeigu dėl to praleidžiamas nuomos objekto pristatymo terminas) taikomos Sutarties bendrosios dalies 10.1 punkte numatytos sankcijos. 

3.4. Nuomotojas įsipareigoja po Sutarties įsigaliojimo Sutarties specialioje dalyje nurodytais terminais:

3.4.1. parengti, pagaminti, suderinti su Nuomininku ir patvirtinti išnuomojamo nuomos objekto darbinius etalonus (2 egz., vienas - Nuomininkui, antras – Nuomotojui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);

3.4.2. suderinti su Nuomininku nuomos objekto naudojimo (priežiūros) instrukciją, kuri pateikiama kartu su nuomos objektu (jei spec. dalyje nurodyta, kad ši sąlyga taikoma).

3.5. Nuomininkas Sutarties 3.4 punkte nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius Nuomotojui grąžina tik tada, kai Nuomotojas būna įvykdęs visus sutartinius įsipareigojimus, įskaitant garantinius įsipareigojimus.

3.6. Jeigu Sutarties galiojimo metu nuomos objekto gamintojas pakeičia/atnaujina šia Sutartimi nuomojamo nuomos objekto modelį/pavadinimą, kuris yra nurodytas Sutartyje, Nuomotojas turi teisę, prieš tai suderinęs su Nuomininku ir su juo pasirašęs papildomą susitarimą, pateikti naujo modelio/pavadinimo nuomos objektą. Naujo modelio/pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitais pagal šią Sutartį nuomojamu ir Nuomininkui jau perduotu nuomos objektu. Nuomos kaina, pateikus naujo modelio/pavadinimo nuomos objektą, nesikeičia.

4. Mokėjimo terminai ir sąlygos

Nuomotojui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Nuomininkui, abiem Šalims pasirašius dokumentą, patvirtinantį nuomos objekto perdavimą-priėmimą, per 30 (trisdešimt) dienų nuo sąskaitos gavimo dienos (sąskaita faktūra turi būti pateikiama remiantis Viešųjų pirkimų įstatymo 22 straipsnio 3 dalyje numatytomis elektroninėmis priemonėmis). Nuomininkui vėluojant atsiskaityti šiame punkte numatytu terminu, Nuomininkas, Nuomotojui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą. 
5. Nuomos objekto kokybė

5.1. Nuomos objektas turi atitikti Sutartyje ir jos priede (-uose) nurodytus reikalavimus. 

5.2. Nuomos objekto perdavimo-priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami Nuomotojo atstovai, kuriems dalyvaujant surašomas aktas, nuomos objektas nepriimamas, o Nuomotojui taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).

5.3. Tuo atveju, kai konfliktas dėl nuomos objekto kokybės ir jo atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

6. Nuomos objekto kokybės garantija

6.1. Nuomos objekto kokybę Nuomotojas privalo užtikrinti visą Sutarties specialiojoje dalyje nurodytą nuomos objekto nuomos terminą (toliau - garantinis terminas).

6.2. Garantinio termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu trūkumų šalinimo laikotarpiui, atitinkančiu šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).

6.3. Kokybės garantijos termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.

6.4. Apie garantinio termino metu pastebėtus nuomos objekto trūkumus Nuomotojas informuojamas raštu (faksu arba paštu). Pareikšti pretenziją dėl nuomos objekto kokybės galima viso garantinio/tinkamumo naudoti termino galiojimo metu.

7. Nenugalimos jėgos (force majeure) aplinkybės.

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Sutarties nutraukimas

8.1. Ši Sutartis gali būti nutraukta:

8.1.1. raštišku Šalių susitarimu; 

8.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.
8.2. Nuomininkas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Nuomotoją, turi teisę vienašališkai nutraukti Sutartį, jeigu:

8.2.1. Nuomotojas vėluoja pristatyti nuomos objektą Sutarties specialioje dalyje nurodytu terminu; 

8.2.2. Nuomotojas nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;

8.2.3. Nuomotojas didina nuomos kainas/įkainius, išskyrus Sutarties bendrosios dalies 2.2 punkte numatytą atvejį;

8.2.4. Nuomotojas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

8.2.5. Nuomotojas nevykdo Sutarties bendrosios dalies 11.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);

8.2.6. Nuomotojo pateiktas nuomos objektas ar jo kokybė neatitinka Sutartyje ir jos priede (-uose) nustatytų reikalavimų;

8.2.7. Nuomotojas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;

8.2.8. Paaiškėjus, kad Sutarties galiojimo laikotarpiu Nuomotojas yra įtrauktas į Nepatikimų tiekėjų ar Melagingą informaciją pateikusių tiekėjų sąrašus; 

8.2.9. Paaiškėjus, kad Nuomotojas nėra patikimas ir kelia pavojų nacionaliniam saugumui.
8.2.10 Sutarties vykdymo metu paaiškėja, kad Pardavėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį/Viešųjų pirkimų atliekamų gynybos ir saugumo srityje įstatymo 33 straipsnio 1 dalį; 

8.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 50 straipsnio 6 dalį.
9. Ginčų sprendimo tvarka

9.1. Sutartis sudaryta ir turi būti aiškinama pagal Lietuvos Respublikos teisę.

9.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Nuomininko (arba jeigu Nuomininkas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

10. Atsakomybė

10.1. Pavėlavęs pristatyti nuomos objektą per Sutarties specialiojoje dalyje nurodytą terminą, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatyto nuomos objekto nuomos kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant sutartį. Šalių iš anksto sutartus minimalius nuostolius Nuomotojas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

10.2. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.3. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Nuomotojas moka Nuomininkui 0,2 % dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.4. Nutraukus Sutartį dėl Sutarties bendrojoje dalyje 8.2.1, 8.2.2, 8.2.3, 8.2.4, 8.2.5, 8.2.6 punktuose, 8.2.5 (taikoma, kai Sutarties įvykdymas užtikrinimas laidavimo raštu ar garantija) punkte ar kitų Sutarties specialiojoje dalyje išvardintų priežasčių, Nuomotojas per 14 (keturiolika) dienų (skaičiuojant nuo Sutarties nutraukimo dienos) turi sumokėti Nuomininkui ne mažiau kaip 7 (septynių) % Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininkui patirtus nuostolius, Nuomotojui nevykdant ar netinkamai vykdant sutartį.

10.5. Nutraukus Sutartį dėl Sutarties bendrojoje dalyje 8.2.4 punkte nurodytos priežasties, Nuomotojas per 7 (septynias) dienas (skaičiuojant nuo Sutarties nutraukimo dienos) turi sumokėti Nuomininkui nuomos objekto su trūkumais nuomos kainos be PVM dydžio Šalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant sutartį. 
10.6. Kiti sutartinės atsakomybės taikymo Nuomotojui atvejai nurodyti Sutarties specialiojoje dalyje.

10.7. Finansavimo vėlavimas iš biudžeto yra sąlyga visiškai atleidžianti nuo civilinės atsakomybės ir palūkanų mokėjimo Nuomotojui už pavėluotą atsiskaitymą.
11. Sutarties galiojimas

11.1. Sutartis įsigalioja abiem Šalims ją pasirašius ir Nuomotojui pateikus Nuomininkui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 10.4 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 10.4 punkte nurodytą sumą Nuomininkui nutraukus Sutartį dėl bent vienos iš 8.2.1 - 8.2. 7 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 10.4 punkte) (jeigu sutarties vykdymas bus užtikrintas laidavimu arba banko garantija).

11.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Nuomotojo kaltei, įvykdyti prievolę ir sumokėti įsipareigotą sumą, pinigus pervedant į Nuomininko sąskaitą (jeigu sutarties vykdymas bus užtikrintas laidavimu arba banko garantija).

11.3. Nuomotojas ne vėliau kaip per 5 (penkias) darbo dienas po Sutarties pasirašymo pateikia Nuomininkui Sutarties bendrosios dalies 11.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Nuomininko patirtų nuostolių atlyginimu ir neatleidžia Nuomotojo nuo pareigos juos atlyginti pilnai. Nuomotojas taip pat turi pateikti patvirtinimą iš draudimo bendrovės, kad laidavimo raštas yra galiojantis (jeigu sutarties vykdymas bus užtikrintas laidavimu arba banko garantija). 
11.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Nuomotojas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Nuomotojas nepateikia naujo Sutarties įvykdymo užtikrinimo, Nuomininkas turi teisę nutraukti Sutartį, Sutarties bendrosios dalies 8.2.5 punkte nustatyta tvarka.

11.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Nuomotojui pateikus raštišką prašymą (jeigu sutarties vykdymas bus užtikrintas laidavimu arba banko garantija).

11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas galimas remiantis Viešųjų pirkimų įstatymo 89 straipsnio nuostatomis ir neprieštarauja pagrindiniams viešųjų pirkimų principais bei tikslui. Sutarties keitimo sąlygos, atitinkančios Viešųjų pirkimų 89 straipsnio reikalavimus, privalo būti nurodytos Sutarties specialiojoje dalyje. 
11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

11.8. Sutartis gali būti pratęsta Sutarties Specialiojoje dalyje nustatytomis sąlygomis.

11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

12. Susirašinėjimas

12.1. Nuomininko ir Nuomotojo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.
13. Informacijos konfidencialumas, slaptumas ir asmens duomenys 
13.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 

13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

13.3. Nuomotojas įsipareigoja be Nuomininko išankstinio rašytinio sutikimo nenaudoti Nuomininko jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 
13.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Specialiosios dalies 9.2 punkte.

13.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 

13.6. Sutartyje ir jos prieduose nurodyti asmens duomenys be atskiro kitos šalies sutikimo negali būti perduoti tretiesiems asmenims, išskyrus Nuomotojo įvardintus subtiekėjus ir Gavėją (jei toks nurodytas), kurie yra pasitelkiami sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 

13.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas specialiosios dalies 9 punktas. 

13.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas sutarties rezultato naudojimo tikslais. 

13.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

13.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14. Baigiamosios nuostatos

14.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio nuomotoju lietuvių ir anglų kalba ).

14.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 

14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

14.4. Pažeidęs šios sutarties dalies 14.3 punkte nurodytą įpareigojimą Nuomotojas moka Nuomininkui 5 proc. sutarties/pasiūlymo kainos dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.

14.5. Nuomotojas garantuoja, kad turi visas Sutarties įvykdymui reikalingas licencijas. Nuomotojas įsipareigoja atlyginti Nuomininkui nuostolius, jeigu Nuomininkui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 

14.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

14.7. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.

14.8. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Nuomininkas  juos numato pasitelkti).

14.9. Nuomotojo paskirtas asmuo/asmenys, kurie atstovauja Nuomotojui, priiminėja ir tvirtina Nuomininko teikiamus nuomos objekto užsakymus, dalyvauja susitikimuose su Nuomininku ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 

14.10. Nuomininko paskirti asmuo/asmenys, kurie atstovauja Nuomininkui, teikia Nuomotojui nuomos objekto užsakymus, dalyvauja susitikimuose su Nuomotoju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.

    Priedas Nr. 1 prie 2026 m.                            d.

                                                                           Konteinerių nuomos 
   viešojo pirkimo - pardavimo sutarties Nr. PPS–

Konteinerių nuomos įkainiai:
	Eil. Nr.
	Paslaugos  pavadinimas
	Mato vnt.
	Kiekis 
	Kaina,

Eur/vnt.       su PVM 

	1
	Konteinerių nuoma pagal techninę specifikaciją (Priedas Nr. 2).
	Vieno konteinerio nuomos kaina už vieną nuomos mėnesį
	15

Priedas Nr.2

konteinerių nuomos, įrengimo ir aptarnavimo
paslaugos techninė specifikacija

I. BENDROJI INFORMACIJA
Nuomininkas numato įsigyti konteinerių nuomos paslaugas (toliau – paslaugas) 10 mėnesių (nuo 2026-08-01 iki 2027-05-31). Bendra nuomos trukmė ne ilgesnė kaip 10 mėnesių.

II. EKSPLOATACIJOS YPATUMAI
Į konteinerių nuomos paslaugas įeina jų transportavimas, elektros pajungimas, techninė priežiūra. Konteinerių nuoma atliekama adresu: Laumės g. 3, Rukla, Jonavos r. 
III. REIKALAVIMAI KONTEINERIŲ NUOMAI SU PRIEŽIŪROS DARBAIS
1. Lietuvos kariuomenė (toliau – Nuomininkas) gali nutraukti konteinerių nuomos sutartį įspėjus Paslaugos teikėją ne vėliau nei prieš 30 kalendorinių dienų.
2. Paslaugos teikėjas (toliau – Teikėjas), atlikdamas konteinerių įrengimo ir demontavimo darbus, privalo laikytis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ 2022 m. gruodžio 13 d. Nr. D1-401 pakeitimu. 
3. Trūkumų šalinimo metu Teikėjas turi užtikrinti nepertraukiamą infrastruktūros funkcionavimą. Teikėjas, gavęs informaciją (raštu, el. laišku, telefonu) apie gedimus iš Nuomininko (arba pastebėjus savarankiškai), nedelsiant privalo pašalinti konteinerių elektros tiekimo bei kitus techninius gedimus (durų, langų, spynų, šildymo įrenginių ir t.t. gedimai). Gedimai šalinami ne vėliau kaip per 72 val. nuo pranešimo gavimo. Visus gedimus paslaugos Teikėjas šalina savo lėšomis. 
4. Teikėjo darbuotojai privalo laikytis Lietuvos kariuomenės padalinio, kuriame teikiamos paslaugos, vidaus tvarkos taisyklių.

5. Teikėjas visą nuomos laikotarpį atsako už konteineriuose sumontuotos įrangos ir įrengimų techninę priežiūrą. Techninė priežiūra turi būti teikiama Teikėjo lėšomis ir priemonėmis (medžiagomis, preparatais, detalėmis, atsarginėmis dalimis ir t. t.), įranga, technika, įrankiais ir transportu. 

6. Visi konteineriai ir įranga turi būti techniškai tvarkingi ir be defektų.
7. Konteinerių medžiagos turi būti nekenksmingos žmogaus sveikatai, neuždraustos REACH reglamento registre. Konteinerių viduje lakiųjų organinių junginių koncentracija ore neturi viršyti leistinos, žmogaus sveikatai nekenksmingos, ribos.
8. Visi konteineriai ir įranga Teikėjo lėšomis ir priemonėmis turi būti atgabenti, pastatyti, sumontuoti, paruošti eksploatacijai, sujungti į karinėje teritorijoje esantį bendrą elektros tinklą Nuomininko nurodytoje vietoje (adresu: Laumės g. 3, Rukla, Jonavos r.). Pasibaigus konteinerių nuomos laikotarpiui arba nutraukus sutartį Teikėjas savo lėšomis ir priemonėmis turi išmontuoti ir išvežti konteinerius, įrangą, medžiagas.
9. Konteinerių išdėstymas turi būti suderintas su nuomininku. Konteinerių išdėstymo pakeitimai galimi suderinus su Nuomininku.

10. Stovyklai turi būti naudojami konteineriai, kurių išoriniai matmenys su leistinais nuokrypiais turi atitikti ISO 668 standarto reikalavimus: ne mažesni kaip (ilgis – 6058 mm, plotis – 2438 mm, aukštis – 2591 mm), konteinerio bendrasis plotas – ne mažesnis kaip 12 m2 . Montuojant konteinerių blokus, koridoriams / sujungimams skirti konteineriai gali būti kitų ilgių (pvz. 5000, 7000 mm ir pan.).

11. Konteinerių sienos, grindys ir lubos/stogas turi būti apšiltinti termoizoliacine medžiaga, sienų šilumos pralaidumas turi būti ne didesnis kaip 0,5 W/m2K, grindų – ne didesnis kaip 0,45 W/m2K, stogo – ne didesnis kaip 0,34 W/m2K, langų – ne didesnis kaip 1,4 W/m2K.

12. Konteinerių el. skydeliuose automatiniai jungikliai (naudojami paskirstymo linijų įjungimui ir atjungimui, bei linijų apsaugai nuo perkrovimų ir trumpo jungimo srovių) turi atitikti saugomų elektros grandinių arba imtuvų funkcinę paskirtį. Automatiniai jungikliai turi būti montuojami atskiroms elektros grandinėms (pvz. bendros paskirties el. rozetėms – 16 A, kompiuterinėms rozetėms – 10 A, apšvietimui – 10 A, išorinis. kond. blokas – 16 A, vidinis kond. blokas – 10 A). Turi būti įrengta viršįtampių apsauga skirta apsaugoti įvairius elektros įrenginius nuo įtampos svyravimų. 

13. Apšvietimas turi atitikti higienos normą HN 98:2014. 

14. Visų konteinerių langai turi būti varstomi (trijų padėčių), su tinkleliu nuo vabzdžių, turi būti įrengtos apsaugos nuo tiesioginių saulės spindulių (žaliuzės, arba roletai).

15. Konteineriai turi atitikti Lietuvos higienos normos HN 56:2004 „Karinė teritorija. Statinių įrengimo ir priežiūros taisyklės“ aprašytus minimalius reikalavimus.

16. Konteineriuose turi būti sumontuoti stacionarūs (įmontuota į konteinerį, o ne mobili įranga) kondicionavimo įrenginiai (prietaisai), užtikrinantys 20° C (±2° C) temperatūrą šiltuoju metų laiku. Visi kondicionavimo įrenginiai (prietaisai) turi būti reguliuojami.

17.  Konteineriuose turi būti sumontuoti stacionarūs (įmontuota į konteinerį, o ne mobili įranga) radiatoriai, užtikrinantys 20° C (±2° C) temperatūrą šaltuoju metu laiku. Radiatoriai turi būti saugūs, nekelti nudegimo ir apsinuodijimo pavojaus, turi būti reguliuojami. 

18. Kiekvienoje patalpoje, konteineryje turi būti įrengtos įspėjimo apie gaisrą/dūmus priemonės (dūmų detektoriai).
19. Kiekvienoje patalpoje, konteineryje (viduje) turi būti gesintuvai su galiojančia patikra. 

20. Kiekvienų patalpų, konteinerių durys, angarų vartai turi būti rakinami, užsakovui turi būti perduota ne mažiau kaip po 3 raktus nuo kiekvienų durų;

21. Konteinerio grindys turi būti padengtos neslidžia, atsparia mechaniniams poveikiams, lengvai valoma danga (gali būti iš vinilo medžiagos).

22. Konteineriuose turi būti įrengta elektros saugos reikalavimus atitinkanti elektros ir įžeminimo instaliacija, kuri užtikrintų saugų konteinerių vidaus apšvietimą, šildymą bei kitų elektros prietaisų ir įrenginių eksploatavimą. 
23. Kiekvieno konteinerio išorėje turi būti elektros jungtis-įvadas ir įžeminimo jungtis.

24. Konteineriai ir įranga turi būti prijungti prie įžeminimo. Konteinerių varža turi būti ne didesnė kaip (arba lygu) 10 Ω. Teikėjas turi pateikti konteinerių Nuomininkui varžos matavimus patvirtinančius sertifikatus.
IV. MINIMALŪS REIKALAVIMAI
	1.
	Darbo (administracinė) patalpa

(keturių darbo vietų)
	15 vnt.
	Patalpos sudėtis ir minimalūs reikalavimai (kuopos blokai, štabas):

- patalpa iš 1 konteinerio; 

- ne mažiau kaip 1 išėjimas (duryse įmontuotos įleidžiamos spynos su užraktu iš išorės ir vidaus, durys atsidaro į konteinerio išorę );

- ne mažiau kaip 2 langai;

- ne mažiau kaip 3 įžeminti elektros kištukiniai lizdai;

- konteinerio viduje turi būti įrengta ne mažiau kaip 3 vnt. RJ45 kompiuterinio tinklo lizdų. Visi lizdai turi būti sujungti kabeliais su konteinerio išorinėje dalyje įrengta jungčių dėžute, kurioje numatytas ne mažiau kaip 1 vnt. RJ45 lizdas. Turi būti numatyta visa tinklo infrastruktūra ir reikalingi komponentai pilnam tinklo ryšio veikimui;
- patalpoje turi būti 2 stalai 150x80 cm, 4 biuro kėdės su ratukais;  

- radiatorius 1 vnt;

- patalpoje turi būti 6 kg miltelinis gesintuvas 1 vnt.

- Šildytuvas-kondicionierius 1 vnt;

- dūmų detektorius 1 vnt.

- turi būti 1 šiukšliadėžė su dangčiu (ne mažiau, kaip 25 l).

Reikalavimai stalams – stalo matmenys: ilgis ne mažiau 150 cm, plotis ne mažiau 80 cm., aukštis ne mažiau 75 cm. Dangos medžiaga LMDP.

Reikalavimai biuro kėdėms – Maksimalus išlaikomas svoris

ne mažiau 130 kg, reguliuojamo aukščio, su ratukais, atlošu, porankiais. Kėdė turi būti tinkama dirbti 190 cm ūgio suaugusiam asmeniui.

